Likumprojekts

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Papildināt 155.10 pantu ar piekto un sesto daļu šādā redakcijā:

"Par to normatīvajos aktos noteikto prasību neievērošanu, kas piemērojamas patērētāja kreditēšanai pret kustamas lietas ķīlu, –

uzliek naudas sodu juridiskajām personām no simt piecdesmit līdz tūkstoš latiem.

Par šā panta piektajā daļā paredzētajiem pārkāpumiem, ja tie izdarīti atkārtoti gada laikā pēc administratīvā soda uzlikšanas, –

uzliek naudas sodu juridiskajām personām no trīssimt līdz piectūkstoš latiem."

2. Aizstāt 166.2 pantā vārdu "trīstūkstoš" ar vārdu "desmittūkstoš".

3. Papildināt 214.1 panta pirmo daļu pēc skaitļa un vārdiem "155.4panta pirmajā daļā" ar skaitli un vārdiem "155.10 panta piektajā un sestajā daļā".

4. Papildināt 215.4 panta pirmo daļu pēc skaitļa un vārda "156.6pantā" ar skaitli un vārdiem "166.2 pantā (lietās par kreditēšanas pakalpojumu sniegšanu patērētājam)".

Ekonomikas ministra vietā –

vides aizsardzības un

reģionālās attīstības ministrs

E.Sprūdžs